A Tanács határozata
(2004. április 21.)
az egyrészről az Európai Közösségek és tagállamai, másrészről az Egyiptomi Arab Köztársaság közötti euro-mediterrán társulást létrehozó megállapodás megkötéséről
(2004/635/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 310. cikkére, 300. cikke (2) bekezdésének második mondatával és a (3) bekezdésének második albekezdésével összefüggésben [1],
tekintettel a Bizottság javaslatára [2],
tekintettel az Európai Parlament hozzájárulására [3],
mivel:
(1) Célszerű jóváhagyni a 2001. június 25-én Luxembourgban aláírt, az egyrészről az Európai Közösségek és tagállamaik, másrészről az Egyiptomi Arab Köztársaság közötti euro-mediterrán társulást létrehozó megállapodást.
(2) E megállapodásnak az Európai Közösséget létrehozó szerződés harmadik részének IV. címével kapcsolatos rendelkezései az Egyesült Királyságot és Írországot különálló szerződő felekként kötik és nem az Európai Közösség tagállamaiként addig, amíg az Egyesült Királyság vagy Írország nem értesíti az Egyiptomi Arab Köztársaságot arról, hogy az Európai Közösség tagjaként köti, az Európai Unióról és az Európai Közösséget létrehozó szerződéshez csatolt, az Egyesült Királyság és Írország álláspontjáról szóló jegyzőkönyvnek megfelelően. Ugyanezen rendelkezések vonatkoznak Dániára, az említett szerződésekhez csatolt, Dánia álláspontjáról szóló jegyzőkönyvnek megfelelően,
A KÖVETKEZŐKÉPPEN HATÁROZOTT:
1. cikk
Az egyrészről az Európai Közösségek és tagállamaik, másrészről az Egyiptomi Arab Köztársaság közötti euro-mediterrán társulást létrehozó megállapodást, beleértve a mellékleteket és a csatolt jegyzőkönyveket, valamint a záróokmányhoz csatolt nyilatkozatokat, az Európai Közösség nyilatkozatait és a levélváltásokat, az Európai Közösség nevében jóváhagyják.
Az első albekezdésben meghatározott szövegeket csatolták e határozathoz.
2. cikk
(1) A Társulási Tanács, valamint a Társulási Bizottság által elfogadandó álláspontot - amennyiben ez utóbbi a Társulási Tanács felhatalmazása alapján jár el - a Tanács a Bizottság javaslatára, vagy adott esetben a Bizottság határozza meg, a Szerződések vonatkozó rendelkezéseivel összhangban.
(2) A társulási megállapodás 75. cikkével összhangban a Társulási Tanácsban a Tanács elnöke tölti be az elnöki tisztet. A Társulási Bizottságban annak eljárási szabályzata alapján a Bizottság valamely képviselője az elnök.
(3) A Társulási Tanács és a Társulási Bizottság határozatainak az Európai Unió Hivatalos Lapjában való kihirdetéséről szóló határozatot esetenként a Tanács hozza meg.
3. cikk
A Tanács elnöke felhatalmazást kap, hogy kijelölje az Európai Közösség nevében a megállapodás 92. cikkében meghatározott értesítésre jogosult személyeket.
Kelt Luxembourgban, 2004. április 21-én.